Diari Oficial de la Generalitat Valenciana


Sumari del DOGV 9863, del 04-06-2024 (2024/5119)

Extracte de la Resolució de 30 de maig de 2024, del vicerector d'Investigació de la Universitat Jaume I, per la qual es convoquen tres beques d'iniciació a la investigació a càrrec del projecte «Tècniques avançades d'imatge mitjançant projecció de llum estructurada i detecció integrada: aplicació a mitjans biològics».
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9863

Data del DOGV
:   04-06-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/5119


Data del document
:   30-05-2024

Organisme emissor
:   Universitat Jaume I

Tipus de document
:   Extracte

Descriptors 

:   * Universitat Jaume I

Extracte de la Resolució de 30 de maig de 2024, del vicerector d'Investigació de la Universitat Jaume I, per la qual es convoquen tres beques d'iniciació a la investigació a càrrec del projecte «Tècniques avançades d'imatge mitjançant projecció de llum estructurada i detecció integrada: aplicació a mitjans biològics». [2024/5119]  
BDNS (identif.): 764753.  
De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/764753)  
  
Primer. Persones beneficiàries  
Estudiantat de l'UJI dels graus en Física, en Química, en Enginyeria Informàtica, en Matemàtica Computacional, en Enginyeria en Tecnologies Industrials, en Enginyeria Elèctrica, en Intel·ligència Robòtica o en Disseny i Desenvolupament de Videojocs, que haja superat almenys el 50 % dels crèdits de la titulació. Així mateix, la persona sol·licitant no ha d'haver superat tots els crèdits de què consta la titulació o els crèdits extra dels quals s'haja pogut matricular i que tinga la nacionalitat espanyola o siga nacional d'un estat membre de la Unió Europea o d'un altre país no pertanyent a la UE amb permís de residència o d'estudis a Espanya i amb la documentació identificativa en vigor, en el moment de la incorporació a la beca.  
  
Segon. Finalitat  
Obtenir formació i col·laborar en el projecte d'investigació «Tècniques avançades d'imatge mitjançant projecció de llum estructurada i detecció integrada: aplicació a mitjans biològics».  
  
Tercer. Característiques  
Tres beques d'iniciació a la investigació amb dedicació de vint hores setmanals i una retribució bruta mensual de 440 euros. La persona beneficiària serà inclosa en el Règim General de la Seguretat Social.  
  
La durada prevista és d'un mes.  
  
Quart. Bases reguladores  
Accessibles a: http://www.uji.es/seu/info-adm/tao/  
  
Cinqué. Import  
L'import global destinat a la concessió d'aquesta beca és de 1.350,18 euros.  
  
Sisé. Termini de presentació de sol·licituds  
Deu dies a partir de l'endemà de la publicació d'aquest extracte en el Diari Oficial de la Generalitat Valenciana.  
  
Castelló de la Plana, 30 de maig de 2024.- El vicerector d'investigació (p. d., DOGV 9349, 27.05.2022): Jesús Lancis Sáez.